**INFORMACIJA O STANJU SIGURNOSTI NA PODRUČJU POLICIJSKE UPRAVE**

**BRODSKO-POSAVSKE U ČETIRI MJESECA 2024. GODINE**

**STANJE KRIMINALITETA**

U četiri mjeseca 2024. godine evidentirano je 516 kaznenih djela što je za 2 kaznena djela ili 0,4% više u odnosu na četiri mjeseca 2023. godine.

Od ukupnog broja kaznenih djela 271 je bilo po poznatom počinitelju, a 245 po nepoznatom počinitelju. Počinitelji su naknadno otkriveni u 91 kaznenom djelu ili 37,1%, a u 154 kaznena djela počinitelji su ostali nepoznati.

Ukupna razriješenost kaznenih djela iznosi 70,2%, dok je u četiri mjeseca 2023. godine iznosila 64,2%.

Ukupna razriješenost kaznenih djela, s kaznenim djelima iz ranijih razdoblja, čiji su počinitelji naknadno otkriveni u četiri mjeseca (19 kaznenih djela), iznosi 73,8% dok je u četiri mjeseca 2023. godine iznosila 68,9%.

U strukturi kriminaliteta ukupno je: 391 kazneno djelo općeg kriminaliteta od kojih su 74 počinjena na štetu mladeži i obitelji, 62 kaznena djela organiziranog kriminaliteta, 17 kaznenih djela zlouporabe droga, 16 kaznenih djela kibernetičkog kriminaliteta, 15 kaznenih djela gospodarskog kriminaliteta i 15 kaznenih djela sigurnosti prometa.

**Opći kriminalitet**

U četiri mjeseca 2024. godine je evidentirano 391 kazneno djelo koje pripada grupaciji općeg kriminaliteta. Od navedenog broja kaznenih djela 74 su počinjena na štetu mladeži i obitelji.

Od ukupnog broja kaznenih djela 188 je bilo po poznatom počinitelju, a 203 po nepoznatom počinitelju. Počinitelji su naknadno otkriveni u 62 kaznena djela ili 30,5%, a u 141 kaznenom djelu počinitelji su ostali nepoznati.

Ukupna razriješenost kaznenih djela iznosi 63,9%, a u četiri mjeseca 2023. godine je iznosila 60,3%. Ukupna razriješenost kaznenih djela, s djelima iz ranijih razdoblja, iznosi 68,5%, a u četiri mjeseca 2023. godine je iznosila 65%.

U strukturi kaznenih djela općeg kriminaliteta ukupno je: 197 kaznenih djela protiv imovine, 57 kaznenih djela protiv osobne slobode, 26 kaznenih djela krivotvorenja, 16 kaznenih djela protiv života i tijela, 7 kaznenih djela protiv javnog reda, 6 kaznenih djela protiv opće sigurnosti, 5 kaznenih djela protiv pravosuđa i 3 kaznena djela protiv spolne slobode.

Najbrojnija kaznena djela općeg kriminaliteta su kaznena djela protiv imovine koja čine 50,4% ukupnog broja kaznenih djela. U kaznenim djelima protiv imovine najviše je teških krađa i krađa.

U četiri mjeseca su evidentirane 73 teške krađe čija je ukupna razriješenost 34,2%, te 70 krađa čija je razriješenost 47,1%.

Na štetu mladeži i obitelji su počinjena 74 kaznena djela ili 6 kaznenih djela manje u odnosu na četiri mjeseca 2023. godine.

Od broja kaznenih djela najveći broj pripada kaznenim djelima povrede dužnosti uzdržavanja (30), prijetnji (10), nasilja u obitelji (10), povrede djetetovih prava (8), nanošenja tjelesne ozljede (5), spolne zlouporabe djeteta mlađeg od 15 godina (3) i zadovoljenja pohote pred djetetom (3).

**Gospodarski kriminalitet**

U četiri mjeseca je evidentirano 15 kaznenih djela gospodarskog kriminaliteta od kojih najveći broj pripada kaznenim djelima zlouporabe povjerenja u gospodarskom poslovanju (4), povrede tuđih prava (3) i pranje novca (3).

**Kibernetički kriminalitet**

Iz ove grupacije kriminaliteta evidentirano je 16 kaznenih djela ili 8 više u odnosu na prošlu godinu. Od broja evidentiranih kaznenih djela ukupno je 15 kaznenih djela računalne prijevare i 1 kazneno djelo iskorištavanja djece za pornografiju.

**Organizirani kriminalitet**

Iz oblasti organiziranog kriminaliteta evidentirana su 62 kaznena djela od kojih najveći broj pripada kaznenom djelu protuzakonitog ulaženja, kretanja i boravka u RH (56 kaznenih djela).

U odnosu na četiri mjeseca prošle godine broj kaznenih djela organiziranog kriminaliteta veći je za 40 kaznenih djela.

**Zlouporaba droga**

U četiri mjeseca 2024. godine evidentirano je 17 kaznenih djela zlouporabe droga ili 4 više u odnosu na četiri mjeseca 2023. godine.

Zapljenama je izuzeto: 2385 komada lijekova sa liste opojnih droga, 3836,07 g marihuane, 826,33 g amfetamina, 125,56 g cannabis smole, 70,77 g kokaina, 55 ml cannabis ulja, 50,2 g MDMA i derivata XTC, 6 komada cannabis sjemenki i 2,07 g halucinogenih gljiva.

**SIGURNOST PROMETA**

Na području Policijske uprave brodsko-posavske evidentirano je 399 prometnih nesreća što je za 38 nesreća ili 10,5% više nego u četiri mjeseca 2023. godine.

Od ukupnog broja, 2 nesreće su s poginulim osobama, 111 s ozlijeđenim osobama i 286 s materijalnom štetom.

Broj nesreća s poginulim osobama je veći za 1 nesreću ili 100%, s ozlijeđenim osobama je veći za 14 nesreća ili 14,4%, a s materijalnom štetom je veći za 23 nesreće ili 8,7%.

U prometnim nesrećama su poginule 2 osobe, dok je u istom razdoblju prošle godine poginula 1 osoba. Teško su ozlijeđene 34 osobe, a lakše je ozljede zadobilo 147 osoba.

U odnosu na četiri mjeseca 2023. godine broj ozlijeđenih osoba je veći za 19,9%.

Najčešće okolnosti koje su prethodile prometnim nesrećama s nastradalim osobama su u pogreškama vozača zbog nepropisne brzine i brzine neprimjerene uvjetima na cesti i to u 41 nesreći, zbog nepoštivanja prednosti prolaza u 17 nesreća, te zbog nepropisnog kretanja vozilom na kolniku u 16 nesreća.

Prema vrstama prometnih nesreća najviše se nesreća s nastradalim osobama dogodilo prilikom slijetanja vozila s kolnika i to 33 nesreće.

Pod utjecajem alkohola je u trenutku prometne nesreće bilo 49 vozača i 2 putnika.

Nadzorom prometa policijski službenici su utvrdili ukupno 9157 prekršaja u cestovnom prometu što je za 6,5% više nego u četiri mjeseca 2023. godine.

Od ukupnog broja prekršaja, utvrđeno je 3725 prekršaja vožnje nepropisnom brzinom što je u odnosu na četiri mjeseca 2023. godine više za 3%, a zbog upravljanja vozilom pod utjecajem alkohola je utvrđeno 368 prekršaja što je za 24,7% manje prekršaja nego u prošloj godini.

**JAVNI RED**

**Javni red i mir**

Prema Zakonu o prekršajima protiv javnog reda i mira evidentirano je 168 prekršaja u kojima je sudjelovalo 145 osoba. U odnosu na četiri mjeseca 2023. godine (130 prekršaja) bilježi se povećanje za 38 prekršaja ili 29,2%.

Evidentirana su 63 prekršaja svađe i vike, 32 prekršaja omalovažavanja policijskih službenika, 19 prekršaja drskog ponašanja, 18 prekršaja držanja životinja bez nadzora, 15 prekršaja odavanja pijanstvu na javnom mjestu, 10 tučnjava, 7 prekršaja odavanja skitnji i prosjačenju, 3 prekršaja vrijeđanja ili omalovažavanja moralnih osjećaja građana i 1 prekršaj izmišljanja ili širenja lažnih vijesti.

Na ulici i trgu su počinjena 104 prekršaja, u ugostiteljskim objektima 25 prekršaja, a na drugim mjestima 39 prekršaja.

Pojedinačno su počinjena 143 prekršaja, udružene dvije osobe su počinile 22 prekršaja, a u grupi tri i više osoba su počinjena 3 prekršaja.

Pod utjecajem alkohola je počinjeno 50 prekršaja.

**Ostali zakoni**

Prema ostalim zakonima evidentirano je 977 prekršaja. U odnosu na četiri mjeseca 2023. godine (743 prekršaja) ovih je prekršaja više za 234 ili 31,5%.

Najviše prekršaja evidentirano je iz Zakona o nadzoru državne granice i to 240 prekršaja, a zatim slijedi 140 prekršaja iz Zakona o suzbijanju zlouporabe droga, 134 prekršaja iz Zakona o radnom vremenu, obveznim odmorima mobilnih radnika i uređajima za bilježenje u cestovnom prometu, 120 prekršaja iz Zakona o osobnoj iskaznici, 93 prekršaja iz Zakona o zaštiti od nasilja u obitelji, te 61 prekršaj iz Zakona o strancima.

**Javna okupljanja**

Na području Policijske uprave brodsko-posavske prijavljeno je 425 javnih okupljanja od kojih je održano 431 ili 45 okupljanja više u odnosu na četiri mjeseca 2023. godine.

Održana su 304 javna okupljanja sportskog karaktera, 63 kulturno zabavnog karaktera, 3 prosvjeda, 11 okupljanja političkog karaktera i 50 okupljanja ostalog karaktera.

Na održanim okupljanjima angažiran je 661 policijski službenik, a zbog narušavanja javnog reda i mira na okupljanju sportskog karaktera podnesena je 31 prekršajna prijava.

**SIGURNOST DRŽAVNE GRANICE**

Tijekom četiri mjeseca 2024. godine je preko graničnih prijelaza zabilježeno prometovanje 3.588.449 osoba što je povećanje za 9,3% u odnosu na četiri mjeseca 2023. godine.

Od ukupnog broja prelazaka, evidentirano je 1.779.644 prelaska državljana trećih zemalja, 1.417.910 prelazaka hrvatskih državljana i 390.895 prelazaka državljana EU.

Promatrajući prometovanje vozila evidentirano je ukupno: 1.360.148 osobnih automobila što je za 10,5% više nego u četiri mjeseca 2023. godine, 218.745 teretnih vozila što je povećanje za 19,7%, te 17.384 autobusa što je u odnosu na četiri mjeseca 2023. godine smanjenje za 4,7%.

Na graničnim prijelazima odbijeno je 809 ulaza strancima u Republiku Hrvatsku i 144 izlaza od kojih se 70 odnosi na odbijanje izlaza strancu.

**POŽARI I TEHNOLOŠKE EKSPLOZIJE**

Evidentirana su 52 požara od kojih je 25 na građevinskim objektima, 19 na otvorenom prostoru i 8 na prometnom sredstvu.

U odnosu na četiri mjeseca 2023. godine požara je više za 15,6%.

Tehnoloških eksplozija nije bilo.